Concret, prețurile petrolului au crescut miercuri cu 3%. Această creștere a fost determinată de o scădere surprinzătoare a stocurilor de țiței din SUA. Un alt factor l-a determinat un declin peste așteptări al stocurilor de benzină în aceeași țară.
În plus, s-au avut în vedere și potențialele întreruperi ale aprovizionării ca urmare a atacurilor ucrainene asupra rafinăriilor rusești.
În schimb, contractele futures pentru petrolul Brent au înregistrat o creștere de 2,11 dolari, sau 2,6%, ajungând la 84,03 dolari pe baril. Prețul petrolului West Texas Intermediate (WTI) a crescut cu 2,16 dolari, sau 2,8%, la 79,72 dolari.
Prețul pentru petrol Brent, la cel mai mare nivel
Prețul la petrol Brent a încheiat ziua la cel mai înalt nivel din 6 noiembrie.
Din informaţiile U.S. Energy Information Administration (EIA), firmele energetice au extras o cantitate surprinzătoare de 1,5 milioane de barili de țiței din stocuri, în săptămâna încheiată pe 8 martie.
Această cifră este în contrast cu estimarea analiștilor de 1,3 milioane de barili, precizează un sondaj Reuters. Ea este în contrast și cu retragerea de 5,5 milioane de barili raportată în datele de la American Petroleum Institute (API).
Contractele futures pentru benzină din SUA, cea mai semnificativă creștere
Între timp, contractele futures pentru benzină din SUA au înregistrat cea mai semnificativă creștere a prețurilor din complexul energetic. Ele au urcat cu aproximativ 2,8%, până la cel mai înalt nivel din septembrie 2023.
Această creștere a survenit după ce U.S. Energy Information Administration (EIA) a raportat că firmele energetice au retras din stocuri 5,7 milioane de barili de benzină, o cantitate mult mai mare decât se anticipa, în săptămâna precedentă.
Această cifră este în contrast cu retragerea de 1,9 milioane de barili din stocurile de benzină, estimată de analiști într-un sondaj Reuters.
În urmă cu o săptămână se înregistra o scădere
Trebuie spus că în urmă cu o săptămână, marți, pe 6 marți, prețurile petrolului înregistrau a doua scădere consecutivă. Acest lucru se petrecea pe fondul scepticismului legat de creșterea economică a Chinei, care a contracarat slăbirea dolarului american.
Contractele futures pentru petrolul Brent au înregistrat atunci o scădere de 51 de cenți. Era vorba de echivalentul a 0,6% și se ajungea la 82,29 dolari pe baril.
Contractele futures pentru petrolul U.S. West Texas Intermediate au înregistrat o scădere de 42 de cenți, adică 0,5%, coborând la 78,32 dolari pe baril. La începutul sesiunii, ambele valori de referință au scăzut cu peste un dolar.
China, cel mai mare consumator de petrol din lume
China, cel mai mare consumator de petrol din lume, a impus o presiune asupra prețurilor petrolului. Țara a stabilit un obiectiv de creștere economică în jurul valorii de 5% pentru anul 2024. Această țintă este comparabilă cu obiectivul din anul precedent și se aliniază cu prognozele analiștilor.
Cu toate acestea, dezamăgirea investitorilor a derivat din lipsa unor planuri semnificative de stimulare a economiei aflată în dificultate.
Presiunea asupra prețurilor petrolului a fost intensificată de sentimentul general de reducere a riscurilor pe piețele financiare extinse.
Sursa: www.capital.ro